Kuvaohjelmien ikärajat Suomessa
Kun kuvaohjelman sisältö on kaikille sallittussa mainittua voimakkaampaa, annetaan kuvaohjelmalle korkeampi ikäraja ja ikärajan syistä kertova sisältömerkintä/-merkinnät. Sisältömerkintä kertoo ikärajan perusteen eli lapsille haitallisen sisällön aiheen. Lapsille haitallista sisältöä on väkivaltainen, seksuaalinen, ahdistusta aiheuttava tai muu näihin rinnastettava sisältö, kuten päihteiden käyttö.
British Board of Film Classification
BBFC luokittelee kaikki teatterielokuvat, videot ja joitakin videopelejä. Laillisesti paikallisilla viranomaisilla on valta päättää, missä oloissa elokuvat esitetään elokuvateattereissa, mutta he päättävät lähes aina seurata BBFC:n suositusta. Videonauhoituslain mukaan BBFC:n pitää luokitella kaikki videojulkaisut (paitsi laista vapautetut), ja on laitonta myydä tuotetta, jolle ei ole myönnetty todistusta. Myös videopelit, tietynlaisilla teemoilla tai sisällöllä, pitää jättää käsiteltäväksi BBFC:lle, jotta ne saisivat lainvoimaisen luokituksen (PEGI:n luokitusjärjestelmä on vain neuvoa-antava) samalla tavalla kuin videoissa. Muut videopelit voi jättää käsiteltäviksi julkaisijan oman harkinnan mukaan.